สวัสดีค่ะ คือประจำเดือนหนูมาวันเเรกวันที่ 15-20ตุลา63 เเล้วมีเพศสัมพันธ์ในวันที่21ตุลา63 ช่วงประมาณ2-3ทุ่ม โดยมีเพศสัมพันธ์หลายครั้ง ไม่ได้ใส่ถุงอย่าง เเต่หลั่งข้างนอก เเล้ววันที่22 ช่วงค่ำๆประมาณ1ทุ่มได้กินยาคุมฉุกเฉินไปค่ะ เเบบนี้มีโอกาสที่จะท้องไหมคะ ขอบสำหรับคำตอบล่วงหน้าค่ะ
สวัสดีค่ะ การมีเพศสัมพันธ์แบบหลั่งข้างนอกนั้น ยังทำให้มีโอกาสตั้งครรภ์ได้อยู่ประมาณ 4-20% เป็นวิธีการคุมกำเนิดที่ไม่ควรใช้ ควรใส่ถุงยางอนามัยขณะมีเพศสัมพันธ์ หรือกินยาคุมแบบแผง ฉีดยาคุม ฝังยาคุมเพื่อป้องกันไว้ก่อนดังนั้นกรณีนี้มีข้อบ่งชี้การใช้ยาคุมฉุกเฉินภายใน 72 ชั่วโมงหลังมีเพศสัมพันธ์ เพื่อช่วยลดโอกาสตั้งครรภ์ไปได้ประมาณ 80-90%แต่อย่างไรก็ตาม การใช้ยาคุมฉุกเฉินอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ปวดท้องได้ และมีประสิทธิภาพที่ต่ำกว่ายาคุมปกติหรือการใช้ถุงยางอนามัย จึงไม่ควรใช้วิธีดังกล่าวบ่อยๆ สังเกตรอบเดือนอีกครั้ง ถ้ามาช้ากว่า 35 วันจากรอบก่อน ควรซื้อชุดตรวจครรภ์ทางปัสสาวะมาตรวจได้เองเบื้องต้น ซึ่งให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป